จี้หูดด้วยไนโตรเจนเหลว เตรียมตัวจี้หูด จี้หูดด้วยชุดอุปกรณ์จากร้านขายยา ดูแลรักษาหลังจี้หูด
ไนโตรเจนเหลวเป็นสารอันตรายห้ามใช้เองเด็ดขาด เพราะทำให้เนื้อเยื่อเสียหายหรือตายได้ถ้าใช้ผิดๆ ถ้าอยากรักษาหูดเองที่บ้านละก็ หาวิธีอื่นจะดีกว่า  การจี้หูดด้วยไนโตรเจนเหลวค่อนข้างเจ็บและระคายเคือง เลยไม่เหมาะจะใช้รักษาหูดในเด็กเท่าไหร่ ไนโตรเจนเหลวอันตรายมากต้องใช้อย่างระวัง เส้นประสาทจะได้ไม่เสียหายหรือเกิดโรคระบบประสาทได้ ห้ามใช้แถวบริเวณใบหน้า ส่วนถ้าจะใช้แก้เรื่องจุดด่างดำหรือเม็ดสีผิดปกติก็ต้องระวังไม่ให้ไปทำลายเม็ดสีตรงส่วนนั้นได้ คุณหมอจะเทไนโตรเจนเหลวปริมาณน้อยๆ ใส่ในถ้วยพลาสติก polystyrene เพื่อรักษาความสะอาด โดยเฉพาะถ้าต้องใช้กันหลายๆ คน จากนั้นก็ใช้ไม้พันสำลีจุ่มให้ชุ่ม แล้วเอามาจี้ที่หูด ต้องจี้ตรงกลางหูดพอดิบพอดีแต่ไม่ต้องออกแรงกดมาก โดยจะทำซ้ำจนกระทั่งหูดเริ่มแข็งกลายเป็นสีออกขาว จากนั้นคุณหมอจะค่อยๆ กดหนักมือขึ้นจนหูดแข็งเรียบร้อย  อาจมีการใช้ EMLA cream หรือครีมยาชาร่วมด้วยเพื่อลดอาการเจ็บปวดระคายเคือง เนื้อเยื่อตรงส่วนที่จี้จะแข็ง จนถ้าเอามือหยิกแถวๆ นั้นจะรู้สึกได้ว่าเป็นเนื้อเยื่อที่ถูกแช่เย็นซะจนแข็ง ถึงตอนนี้หูดจะกลายเป็นสีออกขาว แต่เดี๋ยวก็จะค่อยๆ กลับมาสีเหมือนเดิม ถ้าคุณคิดว่ายังจี้ไม่นานพอละก็ จะจี้ซ้ำก็ได้ แต่อาจจะเย็นจนชา รู้สึกตึงๆ แปล๊บๆ ได้ ถ้าเจ็บมากเป็นพิเศษ แสดงว่าเนื้อดีของคุณพลอยถูกไนโตรเจนแช่แข็งไปด้วย พวกชุดอุปกรณ์จี้หูดของร้านขายยา จะเป็นการจี้หูดกับเนื้อเยื่อรอบๆ ด้วย dimethyl ether กับ propane แต่หูดจะยังไม่หลุดออกมาในทันที ต้องจี้ซ้ำหลายครั้ง อาจใช้เวลานานถึง 3 หรือ 4 อาทิตย์ หูดถึงจะค่อยๆ หายไปเอง หูดเกิดจากไวรัสที่ทำให้เซลล์ผิวหนังของคุณเจริญเติบโตผิดปกติ การจี้หูดเป็นการกำจัดไวรัสได้อย่างเห็นผล หูดบางชนิดใช้การจี้แล้วได้ผลดีกว่าชนิดอื่น แต่ข้อควรระวังก็คือถ้าคุณเป็นหูดในร่มผ้าละก็ ห้าม จี้เองที่บ้านเด็ดขาด แสดงว่ามันเกิดจากไวรัสที่ต้องรับการรักษาจากคุณหมอ ส่วนหูดชนิดอื่นๆ ก็เช่น  หูดทั่วไป (Common warts): เป็นหูดขนาดเล็ก แข็งๆ นูนๆ ปกติสีออกเทาหรือน้ำตาล มักพบตามนิ้ว มือ เข่า และศอก เวลาจับดูจะออกสากๆ หูดฝ่าเท้า (Plantar warts): เป็นหูดแข็งๆ ที่มักเกิดใต้ฝ่าเท้า จนทำเอาคุณเดินเหินไม่สะดวก หูดแบน (Flat Warts): เป็นหูดเล็กจิ๋วผิวเรียบเนียน อาจมีสีชมพู สีน้ำตาล หรือออกเหลือง พบบ่อยตามหน้า แขน หรือมือ และมักขึ้นทีเป็นกระจุก ถ้ารักษาเองแล้วไม่หาย หูดมีขนาดใหญ่ขึ้นหลายจุด หรือเป็นแล้วเจ็บ ให้รีบไปหาคุณหมอประจำตัวหรือแพทย์ผิวหนังผู้เชี่ยวชาญจะดีกว่า สาเหตุอื่นที่ควรไปหาหมอก็คือถ้าคุณคิดว่าเนื้อที่งอกใหญ่ขึ้นนั้นไม่น่าจะเป็นหูด มีหูดขึ้นตามหน้าหรือในร่มผ้า ภูมิต้านทานของคุณต่ำลง หรือเป็นเบาหวานอยู่แล้วหูดงอกที่เท้า แค่แวะไปให้คุณหมอดู คุณหมอก็บอกได้แล้วว่าคุณเป็นหูดหรือไม่ ชนิดไหน แต่ก็ควรมีการทดสอบลงลึกกันต่อไป อย่างการตัดชิ้นเนื้อจากหูดไปตรวจ คุณหมอจะได้รู้แน่ว่าเกิดจากไวรัสชนิดไหน เตรียมใจไว้เลย ว่าไวรัสที่ทำให้คุณเป็นหูดอาจกลับมาได้อีก คุณอาจสังเกตเห็นว่าหูดที่หายไปกลับมาเกิดซ้ำที่เดิม หรือขึ้นอีกแต่เป็นที่ใหม่ ถ้าคุณประสบปัญหาหูดขึ้นบ่อยๆ ละก็ รีบปรึกษาคุณหมอเลย ล้างทำความสะอาดก่อนทั้งส่วนที่เป็นหูดและมือของคุณ พวกชุดสเปรย์จากร้านขายยาส่วนใหญ่จะมาพร้อมกระป๋อง cryogen หรือสารที่เย็นจัด และมีฟองน้ำใช้แต้มมาให้เสร็จสรรพ ใช้เวลาจี้ไม่นานหรอก ขอแค่เตรียมทุกอย่างไว้ให้พร้อมก็แล้วกัน ต้องอ่านขั้นตอนการใช้งานในคู่มือให้เข้าใจถี่ถ้วนและทำตามอย่างเคร่งครัด เอาที่แต้มหรือที่จี้หูด ปกติจะเป็นไม้ที่มีหัวเป็นโฟมหรือฟองน้ำ ต่อกับก้าน แล้ววางกระป๋องสเปรย์บนพื้นราบให้มั่นคง จากนั้นเอาก้านเสียบลงไปบนกระป๋องสเปรย์ อย่าถือกระป๋องสเปรย์ใกล้หน้า ตัวสารที่ฉีดออกมาจะเย็นจัด เพราะงั้นต้องระวังไม่ให้กระเด็นเข้าหน้าเข้าตาเด็ดขาด วางกระป๋องไว้บนโต๊ะแบบนั้นแหละ แล้วเอามือจับไว้ กดพ่นสเปรย์จนได้ยินเสียงฟู่ๆ กดค้างไว้แบบนั้นอีกสัก 2 - 3 วินาที ตัวปลายก้านที่เอาไว้จี้หูดจะได้ชุ่มด้วย cryogen เสร็จแล้วก็เอาตัวก้านออกจากกระป๋อง รอสัก 30 วินาที ตอนนี้ที่ปลายก้านสำหรับจี้หูดควรจะเปียกชุ่มและดูเย็นจนแข็ง อาจจะมีกลิ่น dimethyl ether ด้วย แต้มเบาๆ ที่หูด อย่าถูไถ แค่กดแนบไว้เท่านั้น ชุดอุปกรณ์ส่วนใหญ่จะแนะนำให้กดค้างไว้ประมาณไม่เกิน 20 วินาที แล้วแต่ขนาดของหูด เสร็จแล้วก็เอาออก อย่าไปจับโดนเข้าล่ะ ทิ้งก้านส่วนปลายที่ใช้จี้หูดไปซะ แล้วอย่าลืมล้างมือ ถ้าหูดขึ้นที่นิ้วมือหรือนิ้วเท้า ต้องค่อยๆ ขยับเขยื้อนนิ้วตอนจี้หูด อาจมีเจ็บ คัน หรือแสบบ้าง ถ้าคุณไม่เจ็บหรือระคายเคืองอะไร คุณก็คงเฉยๆ ติดหรือไม่ติดพลาสเตอร์ก็ได้ แต่ถ้าเป็นหูดใต้ฝ่าเท้าขึ้นมา คงต้องหาพลาสเตอร์หนาๆ มาติดไว้ จะได้เดินไปมาได้สะดวก พลาสเตอร์สำหรับหูดฝ่าเท้า มักจะเป็นพลาสเตอร์กลมขอบหนานุ่ม ตรงกลางจะบางกว่าตรงขอบ เลยไม่ไปกดทับหูด ทีนี้คุณก็จะเดินได้สบายขึ้น หลังจี้หูดได้ 2 - 3 ชั่วโมง คุณอาจสังเกตเห็นว่าผิวคุณพุพองหรือมีเลือดไหลออกมา เป็นเพราะผิวตรงนั้นมันไหม้นิดๆ เลยทำให้หูดดูเป็นแผลน่ากลัวขึ้นมา กว่าจะหายก็ต้องรอประมาณ 4 - 7 อาทิตย์นู่น อย่าไปคุ้ยแคะแกะเกาสะเก็ดหรือเจาะตุ่มพองล่ะ เดี๋ยวเนื้อเยื่อข้างใต้จะติดเชื้อไวรัสเอาได้ ทีนี้ล่ะหูดกลับมาแน่ ถ้าดูแล้วหูดไม่ยอมเล็กลง อาจต้องลองจี้ซ้ำดูอีกที ให้รอประมาณ 2 - 3 อาทิตย์ แล้วค่อยใช้ชุดอุปกรณ์จี้หูดซ้ำ แต่ถ้าคุณไปรักษากับคุณหมอมา ก็ต้องนัดตรวจอีกครั้ง ว่าจำเป็นต้องจี้ด้วยไนโตรเจนเหลวอีกหรือเปล่า  บางทีหูดก็ทนทายาด คุณหมออาจต้องใช้วิธีอื่นๆ รักษาคุณร่วมด้วย ถึงจะกำจัดหูดได้สำเร็จ สารที่ใช้ในชุดอุปกรณ์จี้หูดตามร้านขายยาแน่นอนว่ามักไม่เย็นจัดจนแข็งได้เท่าไนโตรเจนเหลวที่คุณหมอใช้ เลยทำให้คุณอาจต้องใช้จี้หูดซ้ำหลายครั้งหน่อย กว่าจะกำจัดหูดได้ผล
ไปหาคุณหมอให้จี้หูดด้วยไนโตรเจนเหลว. ถึงเวลาจี้หูด. รอเวลา. มาทำความรู้จักวิธีจี้หูด. รู้ก่อนว่าหูดของคุณเป็นแบบไหน. รู้ตัวว่าเมื่อไหร่ควรไปหาหมอ. เตรียมตัวและเตรียมอุปกรณ์. ประกอบชุดอุปกรณ์. เตรียมกระป๋องก่อนฉีด. เอาก้านไปจี้หูด. ปิดพลาสเตอร์ไว้. อย่าไปยุ่งกับมัน. จี้ซ้ำถ้าจำเป็น.
https://www.wikihow.com/Freeze-a-Wart-With-Liquid-Nitrogen https://www.wikihow.com/Freeze-a-Wart-With-Liquid-Nitrogen https://www.wikihow.com/Freeze-a-Wart-With-Liquid-Nitrogen https://www.wikihow.com/Freeze-a-Wart-With-Liquid-Nitrogen
Freezing a Wart with Liquid Nitrogen Preparing to Freeze a Wart Freezing a Wart Using an Over-the-Counter Freeze Kit Monitoring the Wart After Treatment